Foto: twitter/@MrKyruer Afg‘onistonning Xust viloyatidagi masjidda sodir bo‘lgan portlash oqibatida kamida 26 nafar harbiy halok bo‘ldi, 50 dan ortiq kishi jarohatlandi. Bu haqda Reuters xabar bermoqda. Pajhwok agentligining xabar berishicha, halok bo‘lganlar afg‘on harbiy xizmatchilaridir. O‘z navbatida Tolo News telekanali portlashni hudkush terrorchi amalga oshirganini xabar qilmoqda. 20 noyabr kuni Afg‘oniston poytaxti Kobuldagi nikoh tantanalari o‘tuvchi saroyda sodir etilgan portlash oqibatida kamida 40 kishi halok bo‘lgan, 80 kishi jarohat olgandi.